T. Glenda, poslanec: (2008-02-14):
Uvedené návrhy predkladám jednak z dôvodu posunu účinnosti novely zákona z 1. marca 2008 na 1. apríl 2008. Ďalej ide o presun navrhovaných ustanovení obsiahnutých vo vládnom návrhu zákona o podpore ich kombinovanej výroby založenej na dopyte po využiteľnom teple. Pri tejto príležitosti chcem požiadať o vyňatie bodu 33 zo spoločnej správy na osobitné hlasovanie, nakoľko šiesty bod môjho návrhu je s ním v kolízii. A tiež chcem požiadať o podporu môjho návrhu a neschválenie bodu 33 spoločnej správy. O všetkých bodoch, o všetkých šiestich bodoch môjho návrhu odporúčam hlasovať spoločne. A teraz mi dovoľte, aby som predniesol môj pozmeňujúci návrh, ktorý znie: „V čl. 1, v bode 48 § 21 ods. 4 písm. a) v bode 72 v § 27 ods. 6 a v bode 75 v § 28 ods. 5 písm. a) sa slová „do 31. marca“ nahradzujú slovami „do 30. apríla“.“ Z dôvodu posunu účinnosti novely zákona na 1. apríl 2008 je potrebné posunúť aj termín predkladaného návrhu záväzných pravidiel pre predaj elektriny formou aukcií o jeden mesiac. Body 115 až 118 znejú: „V § 65 ods. 1 sa vypúšťajú slová „druhej časti“ a slová „osobitného predpisu“ sa nahrádzajú slovami „osobitných predpisov“. V bode 116 k poznámke pod čiarou k odkazu 19 sa citácia „3. a 4. časť zákona č. 657/2004 Z. z. o tepelnej energetike“ nahrádza citáciou „zákon č. 657/2004 Z. z. o tepelnej energetike, zákon č. 17/2007 Z. z. o pravidelnej kontrole kotlov a klimatizačných systémov a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov“.“ V § 10 zákona č. 555 o energetickej hospodárnosti budov a o zmene a doplnení niektorých zákonov nariadenie vlády Slovenskej republiky č. 246/2006 Z. z. o minimálnom množstve pohonných látok vybraných z obnoviteľných zdrojov, sortimente motorových benzínov a motorovej nafty uvádzaných na trh Slovenskej republiky. V bode 117: „V § 65 ods. 1 písm. a) sa slová „držiteľov povolení“ nahrádzajú slovami „účastníkov trhu s elektrinou a plynom“.“ V bode 118: „V § 65 ods. 1 písm. a) bod 6 znie: „Zabezpečenia rozvoja a prevádzkyschopnosti sústavy a siete“.“ Ide o presun navrhovaných ustanovení obsiahnutých vo vládnom návrhu zákona o podpore kombinovanej výroby založenej na dopyte po využiteľnom teple na vnútornom trhu s energiou a o zmene a doplnení niektorých zákonov, ktorý bol stiahnutý z programu rokovania Národnej rady. Po tretie, za bod 118 sa vkladajú nové body 119 až 122, ktoré znejú: „V § 65 ods. 14 sa slová „dozor podľa tohto zákona“ vkladajú slová „a podľa osobitných predpisov“.“ V bode 120 § 66 ods. 1 písm. b) sa dopĺňa bodom 5, ktorý znie: „5. Uložených v § 21 ods. 4, v § 27 ods. 6 a § 28 ods. 5.“.“ V bode 121: „V § 66 ods. 1 sa písm. c) dopĺňa bodom 5, ktorý znie: „Uložených v § 5 ods. 5, v § 21, v § 22, v § 24, v § 27, v § 28, v § 40, v § 41, v § 43, v § 46 a v § 48.“.“ V bode 122: „V § 66 sa ods. 1 dopĺňa písm. e), ktorý znie: „Od 50 tis. Sk do 10 mil. Sk za nesplnenie uložených opatrení podľa § 65 ods. 7 písm. b) a § 65 ods. 8 písm. b) a za porušenie povinností podľa osobitných predpisov.“.“ Poznámka pod čiarou k odkazu 1k znie: „Nariadenie vlády Slovenskej republiky č. 246/2006 Z. z. o minimálnom množstve pohonných látok vyrobených z obnoviteľných zdrojov motorových benzínov a motorovej nafty uvádzaných na trh Slovenskej republiky.“ Ostatné body sa primerane prečíslujú. Ide o presun navrhovaných ustanovení obsiahnutých vo vládnom návrhu zákona o podpore kombinovanej výroby založenej na dopyte po využiteľnom teple na vnútornom trhu s energiou a o zmene a doplnení niektorých zákonov, tlač 429, ktorý bol stiahnutý z programu rokovania Národnej rady Slovenskej republiky. V článku 4 za bod 2 sa vkladá nový bod 3, ktorý znie: „V § 5 ods. 1 písm. ee) znie: „Ustanovenie všeobecne záväzných právnych predpisov štandardnej kvality dodávaných tovarov a služieb poskytovaných podľa tohto zákona, spôsob ich sledovania, vyhodnocovania a zverejňovania regulovaným subjektom, ako aj spôsob výpočtu alebo výšku kompenzačnej platby za nedodržanie jednotlivých štandardov kvality dodávaných tovarov a služieb.“.“ Ostatné body sa primerane prečíslujú. Navrhuje sa spresnenie kompetencie URSO na vydanie všeobecne záväzného právneho predpisu o štandardoch kvality dodávaného tovaru a služieb. 5. Za bod 5 sa vkladá nový bod 6, ktorý znie: „V § 5 sa vypúšťa ods. 5.“ Ostatné body sa primerane prečíslujú. Ide o technickú úpravu z dôvodu nadbytočnosti ustanovenia vzhľadom na nové znenie § 5 ods. 1 písm. ee). V bode 6 bod 10 znie: „V § 12 ods. 10 znie: „Všeobecne záväzný právny predpis, ktorý vydáva úrad, ustanoví: a) priame určenie maximálnej ceny alebo minimálnej ceny alebo pevnej ceny alebo porovnateľnej ceny, alebo určí spôsob výpočtu maximálnej ceny alebo pevnej ceny alebo porovnanej ceny. Jednotlivé určenia ceny a spôsoby výpočtu ceny možno vzájomne spájať, alebo kombinovať; b) postup a podmienky uplatňovania cien; c) rozsah štruktúr a výšku oprávnených nákladov a spôsob ich úhrady; d) termín a spôsob zúčtovania plánovaných a skutočných oprávnených nákladov započítaných do ceny poskytnutých regulovaných tovarov a služieb; e) rozsah investícií súvisiacich s regulovanou činnosťou; f) spôsob určenia výšky primeraného zisku, v tomto predpise môže v záujme predchádzania stavu núdze a odstránenia stavu núdze a vo všeobecnom hospodárskom záujme ustanoviť aj najvyššiu mieru primeraného zisku; g) podrobnosti o návrhu ceny a spôsobe predkladania návrhu ceny; h) spôsob, postupy a podmienky pre predmet regulácie podľa § 3.“.“ Ide o technickú úpravu z dôvodu spresnenia splnomocňujúceho ustanovenia vypustením slova „podrobnosti“. Pán predsedajúci, skončil som.